#littsånnsexogsingelliv
KOMEDIE/ROMANTIKK 

USA 2016 

Regi: 
ChristianDitter 

Skuespillere: 
Dakota Johnson, Rebel Wilson, Alison Brie,Leslie Mann 

Aldersgrense: 
Tillatt for alle 

Skal vi dømme etter «How to Be Single», har unge kvinner sånn cirka fire måter å takle alenelivet på. 
Du har hun som alltid er på byen, hun som prøver lykken på nettdating, hun som prøver å bli gravid og hun som mest sannsynlig bare kommer til å ende opp med eks-en igjen. 
Men målet for dem alle — muligens unntatt hun som alltid er på byen - er selvsagt å «slå seg til ro». 
Selv en moderne, selvstendig kvinne i New York trenger tross alt en mann for å få skrudd av de spanske undertekstene på TV-en. 

I Dakota Johnson («Fifty Shades of Grey«), Alison Brie («Mad Men«) og Leslie Mann («The Other Woman«) har «How to Be Single» tre hovedrolleinnehavere som er søte og flinke inntil det pregløse. 
Den fjerde, Rebel Wilson i den samme harry, rappkjeftede rollen hun alltid spiller, står for flesteparten av morsomhetene. 
Mange av disse er så grove at de hadde passet bedre i en Judd Apatow-film enn i en romantisk - og etter hvert temmelig sentimental - komedie som denne. 
Men, OK - når jeg tenker meg om - jentevorspielene som er «How to Be Single» sin primære målgruppe, setter sikkert vel så stor pris på en real «dick joke» som noen andre. 

Resten av oss kan alltids prøve å fikse TV-en så lenge. 
